Python-oppgaver

# 1)

Skriv et program som spør hvem det er som startet programmet («Hva heter du?»), og deretter skriver «Hei,» etterfølgt av navnet som ble skrevet inn.

# 2)

Utvid programmet fra oppgave 1 til å gjøre følgende:

* Dersom det er «Jo Bjørnar» som blir skrevet inn skal det komme følgende beskjed opp: «Fysj!»
* Dersom det er «Halvard» som blir skrevet inn skal det stå: «OK da.»
* Dersom det er noen andre navn skal det stå: «Hyggelig!

# 3)

Skriv et program som regner ut 44 + 66 og skriver resultatet ut til brukeren.   
Du skal lagre 44 og 66 som variabler.

# 4)

Skriv et program som ber brukeren om 2 stk. tall, og regner ut summen av disse (+). Skriv ut resultatet.

# 5)

Skriv et program som ber brukeren om å skrive inn 2 stk. tall, i tillegg til om han/hun ønsker å legge sammen (+), trekke fra (-) eller gange (\*). Regn deretter ut resultatet, og skriv dette ut.

# 6)

Trekk to tilfeldige tall mellom 1-6. Hint: random.

Om de to tallene er like skriver du ut: «Gratulerer, du fikk to like tall!»

Om de to tallene ikke er like skriver du ut: «Det var synd!»

# 7)

Lag et program med en løkke som gjør det du blir bedt om i oppgave 6 hundre ganger. Hver gang det blir 2 like tall så teller du dette, og skriver til slutt ut hvor mange ganger det ble to like tall.

# 8)

Enkelt spill: Du skal trekke «kort» og komme nærmest mulig summen 21. Kommer du over 21 har du tapt. Får du 21 har du vunnet.

Steg 1: Trekk 2 stk. tilfeldige tall mellom 1-13 til spilleren. Sjekk summen. Vis disse frem.

Steg 2: Spør om spilleren ønsker å trekke flere kort (dersom han/hun ikke allerede har tapt el. vunnet).

Altså, til en hver tid,

* dersom summen av de trekte kortene overstiger 21 har spilleren tapt og får beskjed om dette
* dersom summen er nøyaktig lik 21 så er spillet avsluttet og spilleren får beskjed om at han eller hun har vunnet

# 9)

Lag en mer avansert versjon av oppgave 8. Så lenge som (while) brukeren har lyst (eller du har vunnet, eller tapt): Gi et nytt kort.

# Repetisjonsoppgaver (som vi har jobbet med tidligere)

Klarer du å løse disse uten å kikke på tidligere løsningsforslag?

**Oppgave 1:**

Du er på restaurant med andre medelever, og på regningen er følgende informasjon:

Total pris for mat og drikke: 850 kr Studentrabatt: 25% Tips: 10%

a) Legg informasjonen inn i variabler

b) Lag en ny variabel som regner ut total pris på middagen, og skriv ut denne

c) Regn ut pris per person for et valgfritt antall personer, og skriv ut pris per person og antallet personer til konsoll

**Oppgave 2:**  
Lag stein-saks-papir-spillet. Versjon 1: Spill en runde og gi resultat. Versjon 2: Spill så mange runder som spilleren vil (spør hver runde om brukeren vil spille en runde til), og oppsummer resultatet til slutt.